**ДО**

**ГРУПАТА ОБЩИНСКИ СЪВЕТНИЦИ**

**„СДС-ГРАЖДАНИТЕ“**

**ДО**

**ГАЛИЧКА НИКОЛОВА**

**ОБЩИНСКИ СЪВЕТНИК**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ**

**РУСЕ**

***На Ваш №ОбС-456/04.04.2024 г.***

**ОТНОСНО:** Проблеми с организацията на движението и паркирането в централна градска част (ЦГЧ)

**УВАЖАЕМИ ГОСПОЖИ И ГОСПОДА,**

# **УВАЖАЕМА ГОСПОЖО НИКОЛОВА,**

В Община Русе, с вх. №06-01-102/10.04.2024 г. постъпи питане относно ползването на прилежащите към сградата на Съдебната палата паркоместа и организацията на движението около нея.

Във връзка с поставените допълнителни и уточняващи въпроси, Ви предоставям следната информация:

* По т. 1 – За поземлен имот с идентификатор 63427.2.1898 и сграда с идентификатор 63427.2.1898.1 на Русенски окръжен съд, няма одобрен действащ Подробен устройствен план. Границите на кв. 265, с единствено попадащият в него имот с идентификатор 63427.2.1898 са определени с Улично регулационен план на Централна градска част /ЦГЧ/ на гр. Русе, одобрен със Заповед № 938/27.02.1959г. на Министър на МКСБП;
* По т. 2 – Поземлени имоти с идентификатори 63427.2.827 – ул. „Църковна независимост“ и 63427.2.2.908 – ул. „Райко Даскалов“ са елементи на Плана за улична регулация на ЦГЧ на гр. Русе, одобрен с Решение № 323, прието с Протокол 18/24.10.2004г. на Общински съвет – Русе.

Прилагаме копие от плана от 1959г. и извадка от Специализираната карта на гр. Русе, придружени със съответните одобряващи ги документи.

 Решението на Комисията по организация и безопасност на движението (КОБД), взето 2010 г. е, че не възразява ползването на паркоместата на ул. „Църковна независимост“ и на ул. „Райко Даскалов“, откъм сградата на съда да се осъществява при специален ограничителен режим (с пропуск) от гледна точка охрана на сградата при осъществяван контрол от сл. Охрана на съдебната власт. Протокола не може да Ви бъде предоставен, предвид това, че изискването за съхранение на този тип документи е 10 години и същият не е наличен на хартия.

 Поради липсата на действащ Генерален план за организация на движението (ГПОД) в гр. Русе няма възлагано проектиране на „синя зона“, с която в определена част от града или район се определят платените паркоместа, местата за живущите и работещите в района и условията за ползването им.

С трите решения (Решение №500, Пр. №26/25.02.2005 г.; Решение №853, Пр.№41/26.01.2006 г. и Решение №522, Пр. №26/31.03.2009 г.) Общински съвет – Русе е приел улици, площади и части от уличната мрежа за платено паркиране на основание чл. 99, ал. 1 от Закона за движение по пътищата (ЗДвП), което не представлява „синя зона“ и където прилежащите към Съдебната палата паркоместа не фигурират. При това не считам, че решението на КОБД е в противоречие с тези на Общинския съвет.

Основанията за ползването по този ред на паркоместата са освен Наредба №4 от 10.01.2008 г. за правилата и нормите за безопасност и охрана при проектиране, строителство, реконструкция, модернизация и **експлоатация** на обектите на съдебната власт и Постановление №255/10.10.2008 г. на МС за предприемане на мерки за ограничаване и недопускане на терористични действия, и Заповед №ЛС-04-689/16.07.2008 г. на министъра на правосъдието.

Във връзка с разработването на ГПОД Ви информирам, че към настоящия момент е представен от Изпълнителя, Предварителния проект на плана. На 14.03.24 г. се проведе обществено обсъждане на същия и всички направени предложения ще се предоставят на Изпълнителя. Следва разработването на окончателния проект и внасянето му за одобрение от Общинския експертен съвет и от Общински съвет Русе, при което точна дата за приемането му не може да бъде посочена.

През последните 12 месеца по този въпрос няма водена кореспонденция с ведомствата, работещи в Съдебната палата.

 По отношение на генерираните в момента приходи от служебен абонамент по ул. „Църковна независимост“, които са нищожни, Ви уведомявам, че същите се ползват за опресняване на хоризонталната пътна маркировка, вертикалната сигнализация по улицата и почистването й - разходи, които са в пъти по-вече отколкото приходите.

 **Приложение:** *съгласно текста.*

С уважение,

ПЕНЧО МИЛКОВ

*Кмет на Община Русе*